Limpopo Akkommodasie. Hanteer Direk, Betaal Minder
Balule Privaat Wildreservaat
Bekend as die groot Noorde is die Limpopo-provinsie die poort na sub-Sahara, wat grens aan drie lande, naamlik Botswana, Mozambiek en Zimbabwe. Dit het verskillende terreine van bosveld, grasvlaktes, semi-woestyn en subtropiese plantegroei.
Die Limpopo-provinsie het baie interessante plekke, insluitende historiese terreine soos die oorblyfsels van die San-steentydperk en baie natuur-reservate. Die Noordelike deel van die Nasionale Krugerpark vorm die provinsie se Oostelike grens en spog met die groot 5, krokodil, seekoei en baie bokspesies. Die kremetartbome kom hoofsaaklik voor in die Noordelike deel van die Soutpansberg wat 'n uitstaande kenmerk van die provinsie is. Sommige is waarskynlik meer as 3000 jaar oud.
Daar is 'n magdom van verskillende geleenthede vir die sport-entoesias, van kanoroei in die Limpopo-rivier, tot staproetes of bergklim in die Soutpansberg. Die provinsie bied ook seisoenale jag van diere, wat andersins vankant gemaak sou moes word om populasie-groei te beheer. Daar is baie strome wat uitstekende hengel-geleenthede vir die hengelaar bied, en vir die minder avontuurlike het baie van die dorpe geriewe soos rolbal, gholf, swem en tennis, ensovoorts. Die minerale-baddens van die provinsie se warm water-bronne is ook baie gewild, veral vir ontspanning.
'n Besoek aan hierdie antieke land met sy oorvloed van wildlewe, wat historiese kulture bevat en ontelbare buitelug-avonture bied, kan nie maklik vergeet word nie.